32012D0201
L 109/20
SLUŽBENI LIST EUROPSKE UNIJE
PROVEDBENA ODLUKA KOMISIJE
od 26. ožujka 2012.
o izmjeni Odluke 98/213/EZ o postupku potvrđivanja sukladnosti građevnih proizvoda u skladu s člankom 20. stavkom 2. Direktive Vijeća 89/106/EEZ u vezi sa sklopovima za unutarnje pregrade
(priopćena pod brojem dokumenta C(2012) 1866)
(Tekst značajan za EGP)
(2012/201/EU)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Direktivu Vijeća 89/106/EEZ od 21. prosinca 1988. o usklađivanju zakona i drugih propisa država članica u u odnosu na građevne proizvode (1), a posebno njezin članak 13. stavak 4.,
nakon savjetovanja sa Stalnim odborom za graditeljstvo,
budući da:
(1)
Odluka Komisije 98/213/EZ (2) odnosi se samo na proizvode koji su utvrđeni u europskim tehničkim odobrenjima, dok su neki od tih proizvoda možda obuhvaćeni i usklađenim europskim normama.
(2)
Europski odbor za normizaciju (CEN) trenutačno priprema usklađene europske norme za pojedine proizvode iz Odluke 98/213/EZ.
(3)
Odluku 98/213/EZ trebalo bi stoga na odgovarajući način izmijeniti.,
DONIJELA JE OVU ODLUKU:
Članak 1.
Odluka 98/213/EZ mijenja se kako slijedi:
(1)
umeće se sljedeći članak 3.a:
„Članak 3.a
Postupak za potvrđivanje sukladnosti utvrđen u Prilogu IV. navodi se u ovlaštenjima za usklađene europske norme.”;
(2)
Dodaje se Prilog IV., čiji je tekst utvrđen u Prilogu ovoj Odluci.
Članak 2.
Ova je Odluka upućena državama članicama.
Sastavljeno u Bruxellesu 26. ožujka 2012.